ai4bharat/Pralekha huggingface dataset:
ارضیاتی سائنس کی وزارت
26 دسمبر کو سورج کا حلقہ دار گرہن
نئی دہلی،17/دسمبر۔26 دسمبر2019 کو سورج کا حلقہ دار گرہن ہوگا۔ ہندوستان سے حلقے دار گرہن مرحلہ صبح کے وقت ملک کے جنوبی حصے کے ایک تنگ کوریڈور کے اندر کچھ مقامات سے طلو ع آفتاب کے بعد نظر آئے گا اور یہ ملک کے باقی حصے سے جزوی شمسی گرہن کے طورپر دیکھاجائے گا۔ گرہن کا حلقے دار مرحلے کا تنگ کوریڈور ملک کے جنوبی حصے سے کچھ مخصوص جگہوں جیسے کنیا نور، کوئمٹبور، کوزیک کوڈ، مدھورہی، منگلور، اوٹی، تروچیرا پلی وغیرہ سے گزرے گا۔ ہندوستان میں چاند کے ذریعہ سورج کی فراوانی چاند گرہن کے سب سے بڑے حلقہ دار گرہن کے مرحلے کا وقت قریب93 فیصد ہوگا۔ جوں جوں حلقے دارراہ سے ملک کے شمال اور جنوب کی طرف بڑھتا ہے، جزوی گرہن کی مدت میں کمی آتی ہے۔ چاندکے ذریعہ سورج کی فراوانی جزوی گرہن کے سب سے بڑے مرحلے کے وقت بنگلور میں تقریباً90 فیصد، چنئی میں85 فیصد، ممبئی میں 79 فیصد، کولکتہ میں45 فیصد، دہلی 45 فیصد، پٹنہ میں 42 فیصد، گوہاٹی میں33 فیصد، پورٹ پلیئر میں70 فیصد، سلچر میں 35 فیصد ہوگی۔
زمین کو ایک مکمل مرحلے کے طور پر غور کرتے ہوئے چاندگرہن کا جزوی مرحلہ ہندوستانی وقت کے مطابق 8.00 بجے سے شروع ہوگا۔ حلقہ دار مرحلہ ہندوستانی وقت کے مطابق 9.06 بجکرشروع ہوگا۔ حلقہ دار مرحلہ 12.29 منٹ پر ختم ہوگا۔ جزوی مرحلہ ہندوستانی وقت کے مطابق 1.36 منٹ پر ختم ہوجائے گا۔
سورج کا حلقہ دار گرہن خطہ استوا کے قریب شمالی ہیمس فیئر میں ایک تنگ کوریڈور کے اندر نظر آتا ہے۔حلقہ دار راستہ سعودی عرب،قطر، اومان، یو اے ای ، ہندوستان، سری لنکا، ملائیشیا، سنگا پور، سوماترا اور بورنیو کے شمالی حصے سے گزرتا ہے۔ چاند کا ظل خفیف سایہ جزوی گرہن پیدا کرتا ہے جو مشرق وسطی، شمالی مشرقی افریقہ، ایشیا کے علاوہ شمالی اور مشرقی روس، شمالی اور مغربی آسٹریلیا، سلیمان جزیرے پر محیط خطے میں نظر آتا ہے۔
اگلا شمسی گرہن 21 جون 2020 کو ہندوستان سے نظر آئے گا۔ یہ ایک حلقہ دار شمسی گرہن ہوگا۔ حلقہ دار تنگ راستہ ہندوستان کے شمالی حصے سے گزرے گا۔ ملک کے باقی حصے سے یہ جزوی شمسی گرہن کے طورپر دیکھا جائے گا۔
ایک شمسی گرہن ایک نئے چاند کے دن اس وقت ہوتا ہے جب چاند زمین اور سورج کے درمیان آتا ہے اور جب تینوں چیزیں ایک ساتھ ہوجاتی ہیں۔ ایک حلقہ دار شمسی گرہن اس وقت ہوگا جب چاند کا زاویہ دار ڈائی میٹر سورج کے مقابلہ میں کم ہوجاتا ہے۔ تاکہ یہ پچھلے کو مکمل طور پر ڈھک نہیں سکے۔ اس کے نتیجے میں سورج کی ڈسک کا ایک ہالہ چاند کے آس پاس دکھائی دیتی ہے۔
گرہن سورج کو ایک مختصر مدت کے لئے بھی بغیر دوربین سے نہیں دیکھا جانا چاہئے۔ کیونکہ اس سے آنکھوں کو مستقل طور سے نقصان ہوسکتا ہے اور ممکن ہے کہ اس وقت آنکھوں کی بینائی چلی جائے۔جب چاند سورج کے بیشتر حصے پر محیط ہوجائے۔ سورج گرہن کے مشاہدے کے لئے محفوظ تکنیک جیسے مائیلرار، بلیک پولیمر، شیڈ نمبر 14 کے ویلڈنگ کلاس جیسے مناسب فلٹر کااستعمال کرکے یا دوربین کے ذریعہ کسی سفید بورڈ پر سورج کی تصویر کا تخمینہ لگا کر مشاہدہ کیاجاسکتا ہے۔
تیار ریفرینس کے لئے ہندوستان میں کچھ مقامات کے مقامی حالات کے مطابق ٹیبل کے لئے یہاں کلک کریں۔
زراعت اور کاشتکاروں کی فلاح و بہبود کی وزارت
مرکزی وزیر زراعت جناب نریندر سنگھ تومر کے ذریعہ قومی کاشتکار بہبود پروگرام عمل آوری کمیٹی کے دفتر کا افتتاح عمل میں آیا
جناب تومر کا کہنا ہے کہ کاشتکاروں کو آتم نربھر بنانے کے لئے مرکزی حکومت نئی تکنالوجی کے ساتھ کام کر رہی ہے
نئی دہلی، 22 جولائی 2021: زراعت اور کاشتکاروں کی فلاح و بہبود کے مرکزی وزیر جناب نریندر سنگھ تومر نے قومی کاشتکار بہبود پروگرام عمل آوری کمیٹی کے دفتر کا افتتاح کیا۔ اس موقع پر بات چیت کرتے ہوئے، جناب تومر نے کہا کہ قومی کاشتکار بہبود پروگرام عمل آوری کمیٹی پی ایم کسان یوجنا، کسان مان دھن یوجنا، زرعی بنیادی ڈھانچہ فنڈ اور زراعت و کاشتکاروں کی فلاح و بہبود کے محکمہ کی دیگر اسکیموں کے نفاذ کے لئے پروجیکٹ کی نگراں یونٹ کے طور پر کام کرے گی۔
جناب تومر نے کہا کہ مرکزی حکومت نے کاشتکاروں کو آتم نربھر بنانے اور زرعی لاگت کے لئے راست آمدنی امداد فراہم کرانے کے لئے پردھان منتری کسان سمان ندھی  اسکیم نافذ کی ہے۔ اس اسکیم کے تحت، 1.37 لاکھ کروڑ روپئے کے بقدر رقم اب تک 11 کروڑ کاشتکار کنبوں کے کھاتوں میں منتقل کی جا چکی ہے۔ وزیر موصوف نے کہا کہ کاشتکاروں کو آتم نربھر بنانے کے لئے مرکزی حکومت ماہرین اور ملک کی آئی ٹی کمپنیوں کے ساتھ مل کر نئی تکنالوجی استعمال کر رہی ہے۔ یو آئی ڈی اے آئی کے ساتھ آدھار کو مربوط کرنے، موبائل ایپ کے آغاز اور اسے سی ایس سی ، کے سی سی سے مربوط کرنے، ریاستوں /مرکز کے زیر انتظام علاقوں کے ذریعہ آراضی کے ریکارڈ سے متعلق اعدادو شمار کا انضمام جیسے اقدامات کے ذریعہ مختلف تکنیکی حل نکالے جا رہے ہیں۔
زراعت اور کاشتکاروں کی فلاح و بہبود کے وزرائے مملکت جناب کیلاش چودھری، محترمہ شوبھا کرندلاجے ، پی ایم کسان اسکیم کے سی ای او جناب وویک اگروال کے علاوہ سینئر افسران اور مختلف ایجنسیوں کے نمائندگان اس موقع پر موجود تھے۔
PIB Headquarters
کووڈ-19 پر پی آئی بی کا بلیٹن
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 212.75 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 22,40,162 ٹیکے لگائے گئے۔
ہندوستان میں سردست زیر علاج مریضوں کی تعداد 59.210 ہے۔
فی الحال زیر علاج مریضوں کی شرح 0.13 فیصد ہے۔
سردست ملک میں شفایابی کی شرح 98.68 فیصد ہے۔
گزشتہ 24 گھنٹوں کے دوران 9,685 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,38,55,365 ہوگئی ہے۔
پچھلے 24 گھنٹوں کے دوران 6,168 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.94 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 88.64 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,18,642 ٹیسٹ کئے گئے۔
#Unite2FightCorona #IndiaFightsCorona
Press Information Bureau
Ministry of Information & Broadcasting
Government of India
کانکنی کی وزارت
مائننگ اندابا بین الاقوامی کنکلیو میں وزیر راؤ صاحب پاٹل دانوے نے ہندوستانی وفد کی قیادت کی
مائننگ ان دابا ،دنیا کے مقبول ترین کانکنی سے متعلق کنکلیو میں سے ایک ہے ، جو سالانہ ساؤتھ افریقہ کے کیپ ٹاؤن میں منعقد کیا جاتا ہے۔ اس سال حکومت ہند کے وفد نے اس کنکلیو میں کانکنی ، کوئلہ اور ریلویز کے وزیر مملکت جناب راؤ صاحب پاٹل دانوے کی قیادت میں شرکت کی ۔حکومت مدھیہ پردیش کے کانکنی اور محکمہ محنت کے وزیر جناب برجیندر پرتاپ سنگھ نے بھی کانفرنس میں شرکت کی ۔اس وفد میں کانکنی ، کوئلہ ،اسٹیل اور امور خارجہ کی وزارتوں سے تعلق رکھنے والے عہدیداران اور تنظیموں / سرکاری سیکٹر کے ادارے جیسے جی ایس آئی ، اے ایم ڈی ، ایچ سی ایل ، این اے ایل سی او ، این ایم ڈی سی ، سی آئی ایل ، ایس اے آئی ایل ، ایم او آئی ایل ، ایم ای سی ایل، این ٹی پی سی، اوایم سی کے عہدیداران شامل تھے۔
ہندوستانی کانکنی اور معدنیاتی شعبے کی مضبوطی کا نمائش کرنے والا ایک پُرکشش ہندوستانی پویلین کانفرنس کے مقام پر لگایا گیا تھا۔ ‘‘ ہندوستان میں سرمایہ کاری کے مواقع ’’ کے موضوع کے ساتھ اس پویلین کاافتتاح کانکنی ،کوئلہ اور ریلویز کے وزیر مملکت اور حکومت مدھیہ پردیش کے کانکنی اور محکمہ محنت کے وزیر نے 6فروری 2023 کو کیا ۔اس کے مشمولات اور ڈیزائن کی زبردست تعریف بین الاقوامی وفود نے کی ۔اس موقع پر کانکنی کی وزار ت کا حکومت کے ذریعہ انجام دئے جانے والے اقدامات اور اصلاحات کو اجاگر کرنے والاایک بروشر اور مختلف ریاستی حکومتوں کے آنے والے قابل عمل کانکنی کے بلاکس سے متعلق ایک کتابچہ بھی تقسیم کیا گیا۔
کانفرنس کے حاشئے پرسعودی عربیہ ، نائجیریا ، کانگو اور زامبیا کےساتھ دو طرفہ وزارتی سطح کی میٹنگیں منعقدہوئیں۔ ہندوستانی وفود اور مختلف ممالک اور تنظیمو ں کے وفود کے درمیان مختلف طرح کی بات چیت ہوئی ۔ جنوبی افریقہ میں ہندوستان کے ہائی کمشنر اور کیپ ٹاؤن میں ہندوستان قونصل جنرل نے پروگرام میں شرکت کی اور کیپ ٹاؤن میں حکومت ہند کی کامیاب شرکت کے لئے اپنی حمایت پیش کی ۔ کانکنی اور معدنیاتی شعبے میں حکومت کے اقدامات کو اجاگر کرتے ہوئے جناب دانوے نے بین الاقوامی سامعین کو 8 فروری کو مخاطب کیا اور ان سے ہندوستان میں سرمایہ کاری کی اپیل کی ۔
وزیراعظم کا دفتر
وزیر اعظم نے فلم گندھاڈا گڑی کے ٹریلر کی ریلیز پر نیک خواہشات کا اظہار کیا
وزیر اعظم جناب نریندر مودی نے آنجہانی کنڑ اداکار پونیت راجکمار کی فلم گندھاڈا گڑی کے ٹریلر کی ریلیز پر اپنی نیک خواہشات کا اظہار کیا ہے۔ اس فلم میں کرناٹک کی قدرتی خوبصورتی اور ماحولیاتی تحفظ کو خراج تحسین کیا گیا ہے۔ وزیر اعظم نے کہا کہ آنجہانی پونیت راجکمار دنیا بھر میں لاکھوں لوگوں کے دلوں میں بستے ہیں۔
آنجہانی کنڑ اداکار پونیت راجکمار کی اہلیہ اشونی پونیت راجکمار کے ایک ٹویٹ کا حوالہ دیتے ہوئے، وزیر اعظم نے ٹویٹ کیا؛
’’اپو دنیا بھر میں لاکھوں لوگوں کے دلوں میں زندہ ہیں۔ وہ شاندار شخصیت، توانائی سے بھرپور اور بے مثال صلاحیتوں سے مالا مال تھے۔ گندھاڈا گڑی مادر فطرت، کرناٹک کی قدرتی خوبصورتی اور ماحولیاتی تحفظ کو ایک خراج تحسین ہے۔ اس کوشش کے لیے میری نیک خواہشات۔‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 111203
(
سائنس اور ٹیکنالوجی کی وزارت
سروجینتی فیلو، تھلیسمیا، حرام مغز کی کمزوری کے باعث عضلات کی ناقص بالیدگی، ہیموفیلیا کے لئے نیا جینیاتی علاج فراہم کرسکتا ہے
نئی دہلی،18؍نومبر،دشین مسکلر ڈسٹرافی، عضلاتی کمزوری کی ایک نازک قسم ہے، جو کہ کم عمری میں شروع ہوتی ہے اور تیزی کے ساتھ بڑھ جاتی ہے۔ اس بیماری کا جینیاتی ضابطے کے ذریعے، علاج کی ایک نئی حکمت عملی سامنے آسکتی ہے۔
دشین مسکلر ڈسٹرافی کے لئے ابھی تک کوئی دیکھ بھال کا طریقہ نہیں ہے۔ علاج کا مقصد زندگی کے معیار کو بہتر بنانے کے لئے صرف علامات کو کنٹرول کرنا ہوتا ہے۔
بینگلورو کے سائنس کے بھارتی انسٹی ٹیوٹ  کے اسسٹنٹ پروفیسر سندیپ ایس وا رپّا حکومت ہند کے سائنس اور ٹیکنالوجی کے محکمے  کی اس سال کی سورین جینتی فیلو شپ حاصل کرنے والے 21 افراد میں سے ایک ہیں۔ انہوں نے حیاتی کیمیا کو پہلے سے روکنے والی بیماری کو ختم کرنے یا جینیاتی عمل کی تجویز پیش کی ہے، جو ان بیماریوں کے شروع ہونے کا سبب بنتی ہیں۔ وہ انسانوں، خمیر، جراثیم اور ڈروسوفیلا میں پائے گئے جینیاتی ضابطگی اصول کے ذریعے ،حیاتیاتی عمل کو استعمال کرکے اسے ختم کرنے کی کوشش کررہے ہیں۔
پروفیسر سندیپ کا گروپ ،غیر حساس تحریک کے ذریعے ہونے والی جینیاتی بیماریوں کے بیچ حیاتیاتی جز و کو شامل کرنے کی حکمت عملیوں کو فروغ دے رہے ہیں- یہ ڈی این اے میں تبدیلی ہے جو کہ کسی پروٹین کو اپنی حیاتیاتی تحریک کو توقع سے کہیں قبل ختم کرنے یا مارنے کا باعث ہوتی ہیں۔ انہوں نے یہ تھلیسمیا کے معاملے میں نر مادہ کے ملاپ کی مدد سے کامیابی حاصل کی ہے اور وہ دوسری بیماریوں کے ماڈلس پر بھی کام کررہے ہیں۔ اس تحقیقی کام کو سائنس کے جریدے ’بائیو کیمسٹری‘ میں حال ہی میں شائع کیا گیا ہے۔ سروجینتی فیلو شپ کے ساتھ وہ اسے دشین مسکلر ڈسٹرافی تک توسیع دیں گے۔ اگر کامیابی ملتی ہے تو یہ پروجیکٹ تھلیسمیا ، دشین مسکلر ڈسٹرافی ہیموفیلیا جیسی جینیاتی بیماریوں کے علاج کے لئے ایک بہترین طریقہ کار کی طرف رہنمائی کرسکتا ہے۔
جینوم میں موجود پروٹین تشکیل جینیاتی معلومات کے معاملے میں پہلے یہ ایک ایم آر این اے میں تبدیل ہوتا ہے، جو اس کے جواب میں ایک پروٹین میں بدل جاتا ہے۔ پروٹین کی تبدیلی یا حیاتیاتی تغیر ریبوسومیز نامی میکرو مولیکیولر مشینری کے ذریعے کیا جاتا ہے۔ ریبوسومیز ’اسٹار کونڈون‘ نامی ایم آر ایم اے پر ایک خصوصی مقام پر اس عمل کو شروع کرتا ہے اور ’اسٹاپ کونڈون‘ نامی اسٹاپ سگنل پر ختم ہو جاتا ہے۔ غیر معقول جینیانی تبدیلیوں کے ساتھ بیماریوں کے معاملے میں اس طرح کی تبدیلیاں ایم آر این اے نے وقت سے پہلے اسٹاپ سگنل کا باعث ہوتی ہیں اور اکثر غیر فعال پروٹین کی صورت میں ان کا نتیجہ ظاہر ہوتا ہے۔
آئی آئی ایس سی میں قائم پروفیسر سندیپ ایس وارپا کی لیبارٹری نے یہ ظاہر کیا ہے کہ بعض صورت حال کے تحت کچھ ایم آر این ایز میں تبدیل ہونے والے مادوں نے اسٹاپ سگنل کی غلط ریڈنگ کی اور اس وقت تک جاری رہی جب تک کہ وہ دوسرے اسٹاپ سگنل تک پہنچ گئے۔ عمل کے ذریعے اس تبدیلی مطالعے میں ایک طویل پروٹین توسیع کے ساتھ ظاہر ہوتا ہے۔ یہ توسیع پروٹین کی خصوصیات کو تبدیل کرنے کا باعث ہوسکتی ہے۔ ان کے گروپ نے جو تجربات کئے ہیں، انہوں نے یہ پایا ہے کہ اس طرح کے لمبے پروٹین مختلف طرح کے سکوت، پائیداری اور فعالیت کے حامل ہوسکتے ہیں۔
پروفیسر سندیپ نے کہا کہ ’’اپنے تجربات سے جو معلومات ہمیں حاصل ہوچکی ہے، اس سے دشین مسکلر ڈسٹرافی ، ہیموفیلیا اور اسی طرح کی دیگر بیماریوں جیسی غیر حساس تبدیلیوں کے باعث ہونے والی بیماریوں کا جینیائی علاج کے لئے غیر متوقع راہیں ہموار ہوئی ہیں۔‘‘
اشاعتی لنک: DOI: 10.1021/acs.biochem.9b00761
مزید تفصیلات کے لئے پروفیسر سندیپ ایس وارپا سے رابطہ کریں 
۔۔۔۔۔۔۔۔۔۔۔۔۔۔۔۔۔۔

U-7330
(Visitor Counter : 192
پیٹرولیم اور قدرتی گیس کی وزارت
اواین جی سی نےای اینڈ پی ، صاف ستھری توانائی پر تعاون کے لیے ناروے کی ایکوی نور کے ساتھ مفاہمت نامے پر دستخط کیے
آئل اینڈ نیچرل گیس کارپوریشن لمیٹڈ  نے ناروے کی سرکاری کثیرملکی اینرجی کمپنی ایکوی نور اے ایس اے کے ساتھ ایک مفاہمت نامے پر دستخط کیے ہیں۔ 26 اپریل 2022 کو نئی دہلی میں اپ اسٹریم ایکسپلوریشن اور پروڈکشن، مڈاسٹریم ، ڈاؤن اسٹریم اور صاف توانائی کے متبادل بشمول کاربن کیپچر یوٹیلائزیشن اینڈ سیکویسٹریشن  کے شعبوں میں تعاون اور شراکت کے لیے مفاہمت نامے پر دستخط کیے گئے ۔ ایکوینور دنیا بھر کے تقریباً 30 ممالک میں موجود ناروے کے براعظمی شیلف سے متعلق ایک سرکردہ آپریٹر ہے۔
ناروے کے ایک اعلیٰ سطحی وفد کے بھارت دورے کے دوران اس مفاہمت نامے پر دستخط کیے گئے۔ اس موقع پر پٹرولیم اور قدرتی گیس کے مرکزی وزیر جناب ہردیپ سنگھ پوری، ناروے کی وزیر خارجہ محترمہ أنيكين هويتفيلدت ، او این جی سی کی سی ایم ڈی ڈاکٹر الکا متل اور ایکوینور کی ایگزیکٹو نائب صدر محترمہ آئرین رومیل ہاف موجود تھیں۔
معاہدے کے مطابق،او این جی سی اورایکوینور دونوں اپ اسٹریم آئل اینڈ گیس، مڈ اسٹریم، مارکیٹنگ اور تجارت کے شعبے میں ایک دوسرے کے ساتھ تعاون کریں گے، اس کے علاوہ کم کاربن والے ایندھن، قابل تجدیدوسائل ، کاربن کیپچر اسٹوریج  کے شعبے میں مزید متبادل تلاش کریں گے نیزبھارت میں کاربن کیپچر یوٹیلائزیشن اینڈ سیکویسٹریشن کے مواقع تلاش کریں گے ۔
مفاہمتی قرارداد دو سال کے لیے ویلڈ ہے جس کے تحت دونوں کمپنیوں نے نشان زد شعبوں میں مل کر کام کرنے پر اتفاق کیا ہے۔
صدر جمہوریہ کا سکریٹریٹ
صدر جمہوریہ ہند کا مہاراشٹر دورہ: ممبئی کے راج بھون میں نئے دربار ہال کا افتتاح کیا
صدر جمہوریہ ہند جناب رام ناتھ کووند نے آج  ممبئی کے راج بھون میں نئے دربار ہال کاافتتاح کیا۔
مجمع سے خطاب کرتے ہوئے صدر جمہوریہ نے نئے دربار ہال کے افتتاح پر مہاراشٹر کے عوام اور حکومت کو مبارکباد دی۔ انہوں نے کہا کہ مہاراشٹر کی سرزمین اور یہاں کے لوگوں میں کچھ نہ کچھ انوکھا ضرور ہے جس کی وجہ سے وہ یہاں کھنچے چلے آتے ہیں۔ پچھلے ساڑھے چار سال کے دوران ان کے ذریعے کیے گئے اس دورہ سمیت وہ مہاراشٹر تقریباً 12 بار آچکے ہیں۔
صدر جمہوریہ نے کہا کہ مہاراشٹر روحانیت کی سرزمین ہونے کے ساتھ ساتھ ناانصافی کے خلاف بہادری سے لڑنے والی سرزمین بھی ہے۔ یہ حب الوطنوں کی سرزمین ہونے کے ساتھ ساتھ بھگوان کے عقیدتمندوں کی بھی سرزمین ہے۔ مہاراشٹر بھارت کا ایک بڑا اقتصادی اور ثقافتی مرکز ہے، یہ ریاست صلاحیت اور قدرتی خوبصورتی سے مالامال ہے۔ مہاراشٹر کے لوگ اپنی مہمان نوازی کی وجہ سے مشہور ہیں، اس قسم کی کئی اور خصوصیات کی وجہ سے نہ صرف وہ بلکہ بھارت اور بیرون ملک کے بے شمار لوگ بار بار مہاراشٹر کا دورہ کرتے ہیں، لیکن ان کے اس دورے میں وہ خالی پن کااحساس کررہے ہیں۔ ایک ہفتے پہلے ہم نے اپنی عزیز لتا دیدی کو کھو دیا۔ ان کے جیسی عظیم شخصیت صدی میں صرف ایک بار پیدا ہوتی ہے، لتا دی کی موسیقی لافانی ہے جو موسیقی کے شائقین کو ہمیشہ حوصلہ فراہم کرتی رہے گی۔ ان کی سادگی اور بہترین سلوک لوگوں کے ذہن میں ہمیشہ برقرار رہے گا۔
اس بات کا ذکر کرتے ہوئے کہ دربار ہال کی تعمیر ثقافتی عمارت کی خصوصیت کو برقرار رکھتے ہوئے کی گئی ہے، صدر جمہوریہ نے کہا کہ وقت کا تقاضا ہے کہ روایت کو زندہ رکھتے ہوئے زمانے کی مانگ کے مطابق جدیدیت کو بھی بروئے کار لایا جانا چاہیے۔ انہوں نے تازہ ترین سہولیات کے ساتھ دربار ہال کی تعمیر پر مہاراشٹر کے گورنر اور ریاستی حکومت کو مبارکباد دی۔
صدر جمہوریہ نے کہا کہ جمہوری نظام میں بہتر نظام حکومت کیلئے شفافیت سب سے اہم چیز ہے، دربار کاجدید تصور شفافیت کو فروغ بخشتا ہے۔ عوامی حکام کے ذریعے جنتا دربار کے توسط سے لوگوں سے جڑنے کا طریقہ مقبول ہوتا جارہا ہے اس لئے یہ دربار ہال نئے سیاق وسباق میں ہمارے نئے بھارت ، نئے مہاراشٹر اور ہماری شاندار جمہوریت کی ایک علامت ہے۔
صدر جمہوریہ کی تقریر ہندی میں پڑھنے کے لیے یہاں کلک کریں
-----------------------
ش ح۔ ق ت۔ ع ن
U NO: 1487
(Visitor Counter : 155
امور داخلہ کی وزارت
خواتین کے خلاف جرائم
’پولیس‘ اور ’پبلک آرڈر‘ ہندوستان کے آئین کے ساتویں شیڈول کے تحت ریاستی موضوعات ہیں۔ امن و امان برقرار رکھنے، شہریوں کے جان و مال کے تحفظ سمیت خواتین کے خلاف جرائم کی تحقیقات اور مقدمہ چلانے کی ذمہ داریاں متعلقہ ریاستی حکومتوں کے پاس ہیں۔ ریاستی حکومتیں قوانین کی موجودہ دفعات کے تحت اس طرح کے جرائم سے نمٹنے کے لیے مجاز ہیں۔ تاہم، حکومت ہند نے ملک بھر میں خواتین کی حفاظت کے لیے بہت سے اقدامات کیے ہیں، جو درج ذیل ہیں:
- ایمرجنسی رسپانس سپورٹ سسٹم جو تمام ہنگامی حالات کے لیے ایک کل ہند، واحد بین الاقوامی سطح پر تسلیم شدہ نمبر  پر مبنی نظام فراہم کرتا ہے۔
- اسمارٹ پولیسنگ اور حفاظتی انتظام میں مدد کے لیے ٹیکنالوجی کا استعمال کرتے ہوئے، پہلے مرحلے میں 8 شہروں  میں سیف سٹی پروجیکٹس کو منظوری دی گئی ہے۔
- iii. فوجداری قانون ، ایکٹ 2013 جنسی جرائم کے خلاف مؤثر روک تھام کے لیے نافذ کیا گیا تھا۔ مزید برآں، فوجداری قانون  ایکٹ، 2018 کو 12 سال سے کم عمر کی لڑکیوں کی عصمت دری کے لیے سزائے موت سمیت مزید سخت سزاؤں کی تجویز کے لیے نافذ کیا گیا تھا۔ یہ ایکٹ دیگر باتوں کے ساتھ ساتھ عصمت دری کے مقدمات کی تفتیش اور چارج شیٹ کو 2 ماہ میں مکمل کرنے اور ٹرائل کو 2 ماہ میں مکمل کرنے کا حکم دیتا ہے۔
- iv. وزارت داخلہ  نے 20 ستمبر 2018 کو شہریوں کے لیے فحش مواد کی اطلاع دینے کے لیے ایک سائبر کرائم رپورٹنگ پورٹل شروع کیا ہے۔
- ایم ایچ اے نے 20 ستمبر 2018 کو ”جنسی مجرموں پر قومی ڈیٹا بیس“  شروع کیا ہے تاکہ قانون نافذ کرنے والے اداروں کے ذریعہ ملک بھر میں جنسی مجرموں کی تفتیش اور ان کا سراغ لگانے میں سہولت فراہم کی جا سکے۔
- vi. ایم ایچ اے نے پولیس کے لیے 19 فروری 2019 کو ایک آن لائن تجزیاتی ٹول ”جنسی جرائم کے لیے تفتیشی ٹریکنگ سسٹم“ شروع کیا ہے تاکہ انھیں فوجداری قانون  ایکٹ 2018 کے مطابق جنسی زیادتی کے معاملات میں وقتی تفتیش کی نگرانی اور ٹریک کرنے میں سہولت فراہم کی جا سکے۔
- تفتیش کو بہتر بنانے کے لیے، ایم ایچ اے نے سینٹرل اور اسٹیٹ فارنسک سائنس لیبارٹریوں میں ڈی این اے تجزیہ یونٹس کو مضبوط کرنے کے لیے اقدامات کیے ہیں۔ اس میں سنٹرل فارنسک سائنس لیبارٹری، چندی گڑھ میں جدید ترین ڈی این اے تجزیہ یونٹ کا قیام بھی شامل ہے۔ ایم ایچ اے نے 23 ریاستوں/ مرکز زیر انتظام علاقوں میں ریاستی فارنسک سائنس لیبارٹریوں میں ڈی این اے تجزیہ یونٹس کے قیام اور اپ گریڈنگ کو بھی منظوری دی ہے۔
- ایم ایچ اے نے جنسی زیادتی کے مقدمات میں فارنسک ثبوت جمع کرنے اور جنسی زیادتی کے ثبوت جمع کرنے کی کٹ میں معیاری ساخت کے لیے رہنما خطوط وضع کیے ہیں۔ افرادی قوت میں مناسب صلاحیت کو آسان بنانے کے لیے تفتیشی افسران، پرازیکیوشن افسران اور میڈیکل افسران کے لیے تربیت اور ہنر مندی کے پروگرام شروع کیے گئے ہیں۔ بیورو آف پولیس ریسرچ اینڈ ڈیولپمنٹ نے تربیت کے ایک حصے کے طور پر ریاستوں / مرکز زیر انتظام علاقوں میں جنسی حملوں کے ثبوت جمع کرنے کی 14,950 کٹس تقسیم کی ہیں۔
- ix. ایم ایچ اے نے ملک کے تمام اضلاع میں پولیس اسٹیشنوں اور انسداد انسانی اسمگلنگ یونٹس میں خواتین کے ہیلپ ڈیسک کے قیام اور انھیں مضبوط بنانے کے لیے دو منصوبوں کی بھی منظوری دی ہے۔
- مذکورہ بالا اقدامات کے علاوہ، وزارت داخلہ وقتاً فوقتاً ایڈوائزری جاری کرتی رہی ہے تاکہ خواتین اور بچوں کے خلاف جرائم سے نمٹنے میں ریاستوں/ مرکز زیر انتظام علاقوں کی مدد کی جا سکے، جو www.mha.gov.in پر دستیاب ہے۔
امور داخلہ کے وزیر مملکت جناب اجے کمار مشرا نے آج لوک سبھا میں ایک سوال کے تحریری جواب میں یہ بات کہی۔
وزارت دفاع
نجی شعبے میں دفاعی مینوفیکچرنگ فیسی لٹی
رکشا راجیہ منتری جناب اجے بھٹ نے آج راجیہ سبھا میں جناب پریمل ناتھوانی کو ایک تحریری جواب میں بتایا کہ 6 نوڈس یعنی آگرہ، علی گڑھ، چترکوٹ، جھانسی، لکھنؤو اور کانپور پر مشتمل اترپردیش دفاعی صنعتی کوریڈور  اگست 2018 میں شروع کیا گیا تھا جس کا مقصد ایک دفاعی مینوفیکچرنگ ایکو سسٹم تیار کرنے کے لئے صنعتوں سے سرمایہ کاری کو راغب کرنا اور اس کے لئے سہولت فراہم کرانا تھا۔ نجی شعبے کی ایک کمپنی یعنی پی ٹی سی انڈسٹریز لمیٹیڈ نے ایرو اسپیس شعبے میں استعمال کئے جانے کے لئے اکزوٹک ، کریٹکل / سپر کریٹکل سامان اور حصے پرزے تیار کرنے کے لئے یو پی ڈی آئی سی کے لکھنٔو نوڈ میں ایک نیا پلانٹ یعنی ایرو لوئے ٹیکنالوجیز لمیٹیڈ قائم کیا ہے۔ رکشا منتری نے 13 نومبر 2021 کو اس فیسی لٹی کا افتتاح کیا تھا۔
کانوں کی وزارت کے تحت کام کرنے والے ایک مرکزی سرکاری شعبے کے ادارے ، نیشنل ایلومینیم کمپنی لمیٹڈ ، وزارت دفاع کے تحت کام کرنے والے ایک دفاعی سرکاری شعبے کے ادارے  مشر دھاتو نگم لمیٹیڈ  نے نیلور آندھرا پردیش میں ایلومینیم ایلوئے کی مینو فیکچرنگ کے لئے اگست 2019 میں ایک جوائنٹ ونچر  کمپنی قائم کی ہے جس کا نام اترکرش ایلومینیم دھاتو نگم لمیٹیڈ ہے۔
۔۔۔۔۔۔۔۔۔۔۔
ش ح۔ ا گ۔ن ا۔
U-13432
(Visitor Counter : 79
وزیراعظم کا دفتر
وزیر اعظم نے راجیہ سبھا میں ناگالینڈ کی اولین خاتون رکن محترمہ ایس فانگنون کونیاک کے ذریعہ ایوان کی صدارت کے فرائض انجام دیے جانے پر مسرت کا اظہار کیا
وزیر اعظم جناب نریندر مودی نے راجیہ سبھا میں ناگالینڈ کی اولین خاتون رکن محترمہ ایس فانگنون کونیاک کے ذریعہ ایوان کی صدارت کے فرائض انجام دیے جانے پر مسرت کا اظہار کیا۔ محترمہ کو گذشتہ ہفتے راجیہ سبھا کے چیئرمین جگدیپ دھنکڑ کے ذریعہ وائس چیئرپرسنز کے پینل کے لیے نامزد کیا گیا تھا۔
راجیہ سبھا سے رکن پارلیمنٹ محترمہ ایس فانگنون کونیاک کے ذریعہ کیے گئے ٹوئیٹ کا جواب دیتے ہوئے، وزیر اعظم نے ٹوئیٹ کیا؛
’’ایک باعث فخر لمحہ‘‘
بھارتی چناؤ کمیشن
عوامی نمائندگی قانون 1951 کے سیکشن 29 اے کے تحت سیاسی جماعتوں کا رجسٹریشن – پبلک نوٹس کی مدت کے ضمن میں
نئی دہلی، 14 /جنوری 2022 ۔
سیاسی جماعتوں کے رجسٹریشن کا کام عوامی نمائندگی قانون 1951 کے سیکشن 29 اے کے التزامات کے تحت ہوتا ہے۔ کوئی بھی ایسی پارٹی جو مذکورہ سیکشن کے تحت کمیشن میں اندراج کرانے کی خواہش مند ہو اُسے پارٹی بنائے جانے کے 30 دنوں کے اندر کمیشن کے پاس درخواست دینی ہوتی ہے۔ یہ درخواست کمیشن کو بھارت کے آئین کی دفعہ 324 اور عوامی نمائندگی قانون 1951 کے سیکشن 29 اے کے تحت حاصل اختیارات کو بروئے کار لاتے ہوئے وضع کی گئی رہنما ہدایات کے مطابق دینی ہوتی ہے۔ موجودہ رہنما ہدایات کے مطابق، عرضی گذار ایسوسی ایشن سے کہا جاتا ہے کہ وہ پارٹی کے مجوزہ نام کی دو قومی روزناموں اور دو مقامی روزناموں میں دو دنوں تک اشاعت کرے، تاکہ کمیشن میں پارٹی کے رجسٹریشن سے متعلق اگر کوئی اعتراض ہو تو اسے اس اشاعت کے 30 دنوں کے اندر درج کرایا جاسکے۔ اس اشاعت کےتعلق سے نوٹس کو کمیشن کی ویب سائٹ پر بھی آویزاں کیا جاتا ہے۔
2. کمیشن نے گوا، منی پور، پنجاب، اتراکھنڈ اور اترپردیش کی قانون ساز اسمبلیوں کے عام انتخابات 2022 کا اعلان 8 جنوری 2022 کو کیا ہے۔ کمیشن کے علم میں یہ بات لائی گئی ہے کہ کووڈ – 19 کے سبب موجودہ بندشوں کے پیش نظر رجسٹریشن سے متعلق درخواستوں کو پہنچانے میں تاخیر ہورہی ہے، جس کی وجہ سے سیاسی جماعت کے طور پر رجسٹریشن کے عمل میں بھی تاخیر ہورہی ہے۔ بہار، آسام، کیرالہ، پڈوچیری، تمل ناڈو اور مغربی بنگال کی قانون ساز اسمبلیوں کے عام انتخابات کے دوران بھی کمیشن نے موجودہ وبائی صورت حال کے پیش نظر نوٹس پیریڈ کے تعلق سے رعایت دی تھی۔ لہٰذا معاملے کے سبھی پہلوؤں پر غور کرنے کے بعد کمیشن نے رعایت دی ہے اور ان پارٹیوں کے لئے جنھوں نے اپنے پبلک نوٹس کی اشاعت 8 جنوری 2022 تک یا اس سے پہلے کردی ہے، کے لئے نوٹس کی مدت کو 30 دن سے کم کرکے 7 دن کردیا ہے۔ سبھی پارٹیوں کے لئے، جن میں وہ پارٹیاں بھی شامل ہیں جنھوں نے پبلک نوٹس کی اشاعت 8 جنوری 2022 سے پہلے 7 دنوں کے اندر کی ہوئی ہے، ان کے تعلق سے اگر کوئی اعتراض ہو تو اسے 21 جنوری 2022 کی شام ساڑھے پانچ بجے یا اصلاً دی گئی 30 دنوں کی مدت میں سے جو پہلے ہو، تک پیش کیا جاسکتا ہے۔
مکانات اور شہری غریبی کے خاتمے کی وزارت
سی پی ڈبلیو ڈی نے سنٹرل وسٹا میں زیر زمین میٹرو لوپ کوریڈور کی منصوبہ بندی اور اس پر عمل درآمد کے لیے ڈی ایم آر سی کے ساتھ ایک مفاہمت نامے پر دستخط کیے ہیں
ضلع اور ماتحت عدالتوں میں عدلیہ کے لیے بنیادی ڈھانچے کی سہولیات کی ترقی کے لیے مرکزی امداد یافتہ اسکیم صرف ریاستوں/ مرکز کے زیر انتظام علاقوں کو مالی امداد فراہم کرکے لاگو کی جاتی ہے
مرکزی حکومت نے ریاستوں/ مرکز کے زیر انتظام علاقوں کو اسکیم کے تحت کل 8758.70 کروڑ روپے جاری کیے ہیں، جس میں سے 15-2014 سے اب تک 5314.39 کروڑ روپے جاری کیے جا چکے ہیں
نئی دہلی:31؍مارچ2022: مکانات اور شہری امور کے وزیر مملکت جناب کوشل کشور نے آج لوک سبھا میں ایک سوال کے تحریری جواب میں اطلاع فراہم کی کہ پبلک ورکس ڈپارٹمنٹ  نے 28 فروری 2022 کو دہلی میٹرو ریل کارپوریشن  کے ساتھ سینٹرل وسٹا میں ایک لوپ کوریڈور کے لیے مفاہمت نامے  پر دستخط کیے ہیں۔ ڈی ایم آر سی، سینٹرل وسٹا، نئی دہلی میں زیر زمین میٹرو کے نظام کے کاموں کی منصوبہ بندی اور عمل درآمد کے لیے ذمہ دار ہو گا جس میں سی پی ڈبلیو ڈی کے لیے اور اس کی جانب سے پلیٹ فارم کے سول فنشنگ کام  شامل ہیں۔ اس کے نتیجے میں سینٹرل وسٹا پروجیکٹ کی متوقع لاگت میں اضافہ نہیں ہوگا کیونکہ میٹرو کنیکٹیویٹی سینٹرل وسٹا کی ترقی/دوبارہ ترقی کے مجموعی ماسٹر پلان کا حصہ ہے۔
آلودگی کو کنٹرول کرنے سے متعلق مرکزی بورڈ کی طرف سے تجویز کردہ تمام قابل اطلاق اصولوں کی پیروی سنٹرل وسٹا کی ترقی/دوبارہ ترقی سے متعلق کاموں میں کی جا رہی ہے۔
محکمہ انصاف کو عدالتوں کے لیے مناسب بنیادی ڈھانچے کے انتظامات کے لیے نیشنل جوڈیشل انفراسٹرکچر اتھارٹی آف انڈیا کے قیام کے لیے چیف جسٹس آف انڈیا کی طرف سے ایک تجویز موصول ہوئی ہے، جس کے مطابق ایک گورننگ باڈی ہوگی جس میں چیف جسٹس آف انڈیا بطور سرپرست اعلیٰ ہوں گے۔ اس تجویز کی دیگر نمایاں خصوصیات یہ ہیں کہ این جے آئی اے آئی تمام ہائی کورٹس کے تحت یکساں ڈھانچے کے علاوہ ہندوستانی عدالتی نظام کے لیے فنکشنل انفراسٹرکچر کی منصوبہ بندی، تعمیر، ترقی، دیکھ بھال اور انتظام کے لیے روڈ میپ ترتیب دینے میں مرکزی ادارہ کے طور پر کام کرے گا۔
عدلیہ کے لیے بنیادی ڈھانچے کی سہولیات کی ترقی کی بنیادی ذمہ داری ریاستی حکومتوں پر عائد ہوتی ہے۔ تاہم ریاستی حکومتوں کے وسائل کو بڑھانے کے لیے مرکزی حکومت ضلع اور ماتحت عدالتوں میں عدلیہ کے لیے بنیادی ڈھانچے کی سہولیات کی ترقی کے لیے صرف ریاستی حکومتوں/مرکز کے زیر انتظام علاقوں کو مقررہ فنڈ شیئرنگ طریقہ میں مالی امداد فراہم کرکے ایک مرکزی امداد یافتہ اسکیم کو نافذ کر رہی ہے۔ اس وقت اسکیم کا فنڈ شیئرنگ کا طریقہ 8 شمال مشرقی اور 2 ہمالیائی ریاستوں  کے لیے 90:10  اور باقی ریاستوں کے لیے 60:40 ہے۔ یہ اسکیم سپریم کورٹ اور ہائی کورٹس کا احاطہ نہیں کرتی ہے۔ 94-1993 میں اسکیم کے آغاز کے بعد سے مرکزی حکومت نے ریاستوں/ مرکز کے زیر انتظام علاقوں کو اسکیم کے تحت کل 8758.70 کروڑ روپے کی رقم جاری کی ہے، جس میں سے 15-2014 سے اب تک 5314.39 کروڑ روپے جاری کیے گئے ہیں، جو کہ اسکیم کے تحت کل جاری کردہ رقم کا تقریباً 60.68 فیصد ہے۔